text: Tog moderne biografcenter i brug
  13 november 2010 kl. 09.33
  Fredericia fik fredag aften sit nye biografcenter. Åbningen blev markeret med, at lokale skoleelever sendte 1000 balloner til vejrs.
  Panorama-Fredericia biografcentret er indrettet i et nyt butikcenter på 24.000 kvadratmeter, hvoraf en trediedel er brugt til gratis parkeringspladser.
  
  Eksklusive dobbeltsæder
  Desuden indeholder centret et Føtex, en Hennes & Mauritz-butik og flere andre butikker. I bygningen er også plads til tandlæger, skoleltandplejen, øjenklinik og boliger. 
  Biografen har fået fire store sale - med eksklusive dobbeltsæder. 
  Filmene vises digitalt. Det vil sige fra en computer i den bedste kvalitet, som kan fås for penge i dag.  Alle fire sale kan styres fra en central computer, og folkene biografen, Lars og Helle Broen, kalder det Danmarks mest moderne digitale biograf.
  
  Borgmester klippede snor
  Åbningen blev foretaget af borgmester Thomas Banke (V), som var meget stolt over, at Fredericia kan tilbyde borgerne en biograf og en midtby med mange butikker og gratis parkering...
  